اكبر خطا يقوم به الرجل او المراة ان يفشوا بخلافاتهم .. اولا هذا اعلان فشل وقلة حيلة يعني لما الرجل يحاول الاستعانة بامه او ام زوجته او ابوها او ايا كان فهو يرسل رسالة انا ضعيف انا مب قادر عليها النتيجة الزوجة بيقل احترامها له .. من ناحية ثانيه راح هي بعد تتكلم وتقول عيوبه .. هما الاثنين جدام اهل بعض راح تنزل مكانتهم وتصير امه وامها ينظرون له بشكل سلبي وممكن يكرهونه .. لان غالبا اللي يصير انه يروح لامه مثلا ويشكي من زوجته ومايذكر باقي مميزاتها وكذلك الزوجة ماراح تتقول انه باسطها ويفسحها ويدلعها بتركز على نقطة الخلاف مع بعض المبالغات فمثلا لانه رافض موضوع الحفلات وشراء هدايا المجاملات .. صار بخيل رغم انه مب مقصر معاها فصاروا اهلها يحتقرونه ويعتقدون انه مجوع البنت .. فلما يحتد الامر لاتفه سبب طبيعي الاهل يشجعون على الانفصال بناء الصورة السلبية عن الطرف الاخر .. اضف الى ذلك ان لما تروح بيت اهلك راح يذكرونك بسلبياتها اللي وصلتها لهم ويزيدون عليها ويشجعونك تتزوج غيرها او تطلقها .. خلاصة القول لما تبدا تفشي اسرار بيتك فانت بدات تحفر قبر لحياتك الزوجية 